text: [{"text_idx": "#000006", "text": "Ang biktima kinsa nakaangkon og pangus sa lawas mao si Richelle Arnaiz Lorenzo, hingkod usab ang panuigon, call center agent, nagpuyo diha sa dalan Urgello, Barangay Sambag 1, Siyudad sa Sugbo."}, {"text_idx": "#000007", "text": "Matud ni Police Staff Sergeant Joel Perolino, imbestigador sa maong insidente nga ang biktima naglakaw diha sa lugar nga nahitaboan ug nakabantay kini nga ang suspek naglingkod sa iyang motor nga nag-parking."}, {"text_idx": "#000008", "text": "Ug dihang natungod ang biktima sa suspek gigakos kini sa maong snatcher dayong ilog sa cellphone."}, {"text_idx": "#000009", "text": "Nag-inilogay ang suspek ug biktima ug nakasakay pa og balik ang snatcher sa iyahang motorsiklo apan dihang gipadagan niya kini nakuptan sa biktima ang motorsiklo ug gitumba dayong singgit og \u201ckawatan\u201d."}, {"text_idx": "#000010", "text": "Ang mga tawo diha sa palibot nga naalarma nitabang kini sa biktima hinungdan nga nasikop ang suspetsado."}, {"text_idx": "#000015", "text": "Ang maong programa giapilan sa tibuok barangay diin ang ilang mga batan-on nga kanunay\u2019ng maalarma ang gipatawag lakip na ang ilang ginikanan."}]